Okirat száma: SZPMH/1091-1/2025

Módosító okirat

**A** **Nobilis Humán Szolgáltató a Szigethalom Város Önkormányzat Képviselő-testület által 2018. szeptember 26. napján kiadott, 14484-2/2018 számú alapító okiratát az államháztartásról szóló 2011. évi CXCV. törvény 8/A. §-a alapján – a** **…/2025. (I. 28.) számú Képviselő-testületi határozatra** **figyelemmel –a következők szerint módosítom:**

1. Az alapító okirat 1.2.2. alpontjába foglalt táblázat a következő 3. és 4. sorral egészül ki:

|  |  |  |
| --- | --- | --- |
| 3 | Nobilis Humán Szolgáltató Cinege Bölcsőde | 2315 Szigethalom, Váci Mihály utca 78. |
| 4 | Nobilis Humán Szolgáltató Szivárvány Bölcsőde | 2315 Szigethalom, Rákóczi Ferenc utca 149/a. |

1. Az alapító okirat 4.1. pontja helyébe a következő rendelkezés lép:

Személyes gondoskodást nyújtó gyermekjóléti alapellátások biztosítása. Szociális szolgáltatások és ellátások körében családsegítés.

1. Az alapító okirat 4.3. pontja helyébe a következő rendelkezés lép:

Gyermekek napközbeni ellátása körében a bölcsődei ellátás és a napközbeni ellátáshoz kapcsolódó egyéb szolgáltatások biztosítása. Gyermekjóléti szolgáltatás körében a gyermekek testi, lelki egészségének és családban történő nevelésének elősegítése. Családsegítés körében a szociális vagy mentálhigiénés problémák, illetve egyéb krízishelyzet miatt segítségre szoruló személyek, családok számára az ilyen helyzethez vezető okok megelőzése, a krízishelyzet megszüntetése, valamint az életvezetési képesség megőrzése céljából nyújtott szolgáltatás.

1. Az alapító okirat 5.2. pontjában az „a közalkalmazottak jogállásáról szóló, többször módosított 1992. évi XXXIII. törvény (Kjt.)” szövegrész helyébe az „a közalkalmazottak jogállásáról szóló 1992. évi XXXIII. törvény” szöveg lép.

Jelen módosító okiratot a törzskönyvi nyilvántartásba történő bejegyzés napjától kell alkalmazni.

Kelt: Szigethalom, időbélyegző szerint

P.H.

Fáki László Polgármester